Di Amerika, tak ramai orang pergi belajar di luar negara.
Tapi ibu saya kata, "Awak boleh pergi ke Sepanyol."
Saya baru berusia 18 tahun semasa itu.
Bagi saya, ia satu pengembaraan.
Saya tak tahu bila keadaan jadi begitu…
Begitu teruk.
Semasa saya ke sana,
saya peserta yang paling muda.
Pelajar kolej Amerika yang belajar di Sepanyol.
Saya belajar di Sevilla.
- Sevilla. - Sevilla.
Di sana, kami semua bersetuju untuk pergi bercuti.
Helo!
Ramai mengesyorkan Discover Excursions.
TEROKAI SEVILLA
Kami rasa macam orang dewasa.
Apabila saya lihat gambar waktu itu, kami semua nampak mentah.
Sesuatu yang teruk berlaku. Susah saya nak cerita.
Dia telefon saya sambil menangis.
Apa yang berlaku?
Saya tak sangka itu yang berlaku.
Sudah bertahun-tahun ia berlaku.
Mangsanya mencecah 50 orang.
Saya fikir, "Ia tak masuk akal."
Macam terperangkap dengan syaitan.
EPISOD 1: PERJALANAN
Nama saya Gabrielle Vega. Saya berusia 30 tahun.
Saya anak sulung daripada tiga beradik.
Saya membesar di pinggir bandar Amerika.
Kami ada basikal dan selalu main di luar.
Zaman kanak-kanak saya sangat menyeronokkan.
Saya kuda, ibu.
Ayah saya orang Amerika generasi pertama.
Ibu saya dari New Jersey.
Kami tiada keturunan Sepanyol.
Tapi sebelah suami saya ada keturunan Sepanyol.
Datuk dan neneknya berasal dari Asturias.
Ibu bapa saya cadangkan supaya saya kembali ke Sepanyol
dan belajar tentang asal usul keluarga.
Macam itulah.
Saya masih ingat semasa saya mengemas beg.
Saya bersendirian, dan saya…
Saya rasa sangat sentimental.
Saya baru mula menulis surat.
Saya rasa itu satu-satunya surat yang dia pernah hantar kepada saya.
Ia sangat bermakna.
Kami tahu dia teruja, dan dia tak takut.
Jadi, kami pun…
Kami hantar dia dalam keadaan gembira.
Saya rasa ayah saya, saya tak nak kata dia menyesal…
Tapi mungkin dia sedar dia patut ajar kami bahasa Sepanyol.
Dia cari tempat di mana saya boleh belajar bahasa Sepanyol yang paling tulen.
Dia pun kata, "Wah, ada di Salamanca."
Sebab itulah saya buat keputusan untuk belajar di sana.
Entahlah, saya rasa dunia ini saya yang punya,
dan saya boleh buat apa-apa saya mahu.
Saya tak tahu apa-apa.
Ia sangat indah, dan ada banyak perkara tertentu…
Saya jumpa kawan-kawan di bawah jam di plaza.
Di situlah kami berjumpa.
Kami tetapkan masa dan berjumpa di sana.
Saya tak tahu minum. Saya tak tahu jaga kelakuan.
Saya bersendirian buat kali pertama. Saya tak tahu bahasa Sepanyol.
Semuanya sangat baru.
Semasa saya tinggal di sana, saya rasa
itu kali pertama hidup saya berwarna-warni.
Saya betul-betul gembira.
Saya juga cuba menyelami budaya di sana.
UNIVERSITI SALAMANCA
Saya bersama kawan-kawan yang berumur 21, 22, 23.
Kami buat rancangan untuk menjelajah Eropah.
Saya kata, "Saya boleh pergi ke Perancis, Maghribi dan ke Afrika.
Afrika? Mungkin tidak."
Tapi tiada halangan untuk saya.
Sejak dulu lagi itu salah satu percutian impian saya
sebab ia di tempat yang asing.
Discover Excursions dikenali dalam kumpulan kami.
Saya tahu mereka ke Maghribi.
Ramai budak pernah lakukannya.
Anda berminat nak bercuti dan berseronok di Maghribi?
Discover Excursions menyediakan pakej yang selamat dan seronok.
Naik unta.
Cuba makanan enak.
Dan nikmati hari yang cerah di padang pasir yang luas.
Percayalah. Anda akan terkejut dengan pengalaman anda di Afrika.
Anda bukan saja melancong, tapi menjelajah.
Kamilah sasaran syarikat itu.
Iklannya seperti, "Kamu nak ke Maghribi? Ikutlah syarikat kami."
Mereka dah pasarkan. Ada banyak gambar budak macam kami.
Budak-budak Amerika pun pergi.
Ya, maksud saya… Discover Excursions ialah perniagaan sah.
Selamat datang.
Kami buka dari Isnin hingga Jumaat, pukul 10 pagi hingga 8 malam.
Ya, ia sangat profesional. Harganya juga berpatutan.
Tapi suasana di sana juga agak…
Ia persekitaran seronok untuk orang muda.
Pemandu pelancong juga muda.
Semua peserta program saya buat keputusan untuk bercuti.
Mereka pun aturkan.
Setiap hari ada aktiviti. Ada jadual perjalanan yang…
Saya rasa ada 200 orang peserta. Bilangan kami sangat ramai.
Saya rasa ada dua bas. Sangat ramai.
Dia kata dia nak pergi ke Maghribi.
Kami pun kata, "Wah, seronoknya."
Saya tahu dia teruja.
Kami pun pergi ke Maghribi.
Kami pergi ke bahagian utara negara itu.
Wah!
Ya Tuhan!
Saya ingat saya rasa kagum dengan keindahannya.
Ada gunung-ganang yang sangat menakjubkan.
Seni bina di sana juga sangat unik.
Pemandu pelancong utama kami ialah Manuel.
Saya ingat Manuel
bercakap di dalam bas.
Dia berdiri dan bercakap tentang
keseronokan dan aktiviti kami di sana.
Dia nampak sangat mesra dan seseorang yang mudah teruja.
Umurnya mungkin awal 30-an atau lewat 20-an.
Dia nampak baik, dia bawa kami bersiar-siar
dan dia teruja kami ada di sana.
Kami pergi ke Bandar Biru.
Saya pergi ke pasar yang sangat menyeronokkan.
Saya ingat saya rasa rimas disebabkan sikap agresif jurujual di sana.
Saya bersama kawan-kawan, dan kami sangat teruja.
Sebab kami berada di dunia yang asing.
Mereka bercakap pelbagai bahasa.
Bahasa Perancis, Inggeris, Sepanyol. Ia sangat mengagumkan.
Baunya sangat kuat. Bukan dengan cara yang teruk. Ia seperti…
Saya rasa seronok berada di tempat baru.
Saya rasa hari itu hari Sabtu. Malam terakhir percutian kami.
Helo, kucing comel.
Cantiknya.
Mereka nak kami rasa selesa sepanjang masa kami ada di sana.
Keselamatan dipentingkan.
"Maghribi tak begitu selamat. Kamu perlu duduk di hotel.
Ada bar di hotel."
Saya rasa ia di tingkat atas hotel.
"Kita boleh ke sana jika kamu nak minum.
Kamu tak perlu keluar.
Waktu malam agak berbahaya, dan bilangan kita ramai."
Kami semua diminta duduk di hotel.
Kami pun pergi ke bar. Saya, Ashley dan Nicole.
Kami bertiga merupakan teman sebilik.
Kami berkenalan dalam program.
Saya pun hisap rokok dengan kawan-kawan saya.
Manuel pun datang.
Dia kata, "Kamu semua nak minum lagi?"
Kami balas, "Ya, kami…"
Dia cadangkan sesuatu kepada kami.
"Kita boleh minum champagne dalam bilik."
Apa-apa sajalah.
"Saya boleh beli. Jangan risau."
Kami pun kata, "Ya, okey."
Saya tak fikir apa-apa pun. Saya kata, "Okey, boleh juga."
Kami berempat pun pergi ke bilik hotel.
Dia pesan champagne ke bilik.
Dia yang buka pintu semasa champagne dihantar.
Kami melepak dan duduk atas katil.
Kami bertiga.
Dan…
Ya, dia datang.
Saya rasa ada perabot di situ.
Selalunya ada perabot di depan katil.
Dia letak champagne di situ. Kami di belakangnya di atas katil.
Dia tuang champagne sambil membelakangi kami.
Ia sangat kasual.
Suasananya juga sangat mesra.
Saya pula teringat
yang auranya mula berubah.
Dia tiba-tiba ajak kami main.
Dia mula tanya kami,
"Kamu pernah tidur dengan berapa lelaki?"
Dan dia akan…
Dia mula berkata,
"Apa kata kita tukar baju atau main jujur atau nekad?"
Dia kata, "Boleh saya buat macam rumah sendiri?"
Dia terus buka seluar.
Dia pakai seluar dalam. Dia ambil bantal
dan letak atas ribanya.
Saya tak… Saya tertanya, "Apa dia sedang buat?"
Tapi saya cari alasan untuk dia, dan saya…
Mungkin ini hanya perbezaan budaya.
Mungkin dia memang berperangai pelik.
Entahlah.
Saya ingat saya mula rasa penat. Sangat penat dan…
Di tepi almari ada katil budak.
Saya pun bangun dan pergi ke katil itu.
Saya baring dan terus pengsan.
Saya tak tahu berapa lama saya tertidur.
Saya ingat saya tiba-tiba terjaga.
Tiada sesiapa di dalam bilik itu.
Saya rasa tak sedap badan.
Saya tak pernah rasa begitu.
Saya tak pernah rasa begitu sejak itu.
Saya rasa minda dan badan saya tak berhubung.
Otak saya betul-betul rasa lembab.
Saya rasa letih. Saya tak tahu sebabnya.
Apabila saya bangun, saya tersandar di dinding
dan saya seret kaki saya
untuk ke bilik air.
Saya pergi ke bilik air dan apabila saya buka pintu…
Nicole, Ashley dan Manuel sedang mandi bersama-sama.
Mereka pakai baju dan seluar dalam. Manuel pakai seluar dalam.
Saya pun tutup pintu.
Saya fikir, "Apa semua itu?"
Kemudian…
Mereka semua bergegas keluar.
Mereka semua nampak malu.
Saya pun masuk dan saya duduk di tandas.
Saya menghadap pintu.
Dan…
Apa yang saya ingat…
Perkara ini masih menghantui saya.
Saya masih ingat pintu itu terbuka
dan saya nampak dia berjalan ke arah saya dan sumbat zakarnya ke dalam mulut saya.
Kemudian kepala saya dipukul.
Saya pun terus pengsan.
Saya tersedar atas katil itu.
Saya masih memakai baju.
Rakan sebilik saya, Nicole dan Ashley, sedang tidur di atas katil.
Tapi Manuel tiada dalam bilik.
Dia dah keluar.
Badan saya rasa sangat sakit.
Badan saya rasa lenguh.
Saya ingat saya alihkan selimut,
saya lihat kaki saya, dan saya…
Saya pakai seluar, dan saya lihat lutut saya.
Saya nampak kesan lebam.
Macam ada sesuatu yang tak kena. Saya betul-betul rasa sakit.
Badan saya rasa lemah dan sangat lembab.
Saya ingat saya bangun.
Saya mandi dan bersihkan diri.
Mereka berdua bangun,
dan kami pun mula mengemas barang
sebab kami akan kembali ke Sepanyol.
Saya juga ingat saya betul-betul rasa penat.
Saya kemas semua barang saya.
Saya turun bawah dengan beg saya.
Saya duduk atas sofa pagi itu, sementara kami tunggu bas datang.
Saya sandarkan kepala saya.
Saya tutup mata.
Saya teringat semula…
pintu terbuka dan dia sumbat zakarnya ke dalam mulut saya.
Saya ingat saya rasa nak muntah.
Gambaran itu sangat jelas dan menakutkan.
Ketika itulah saya sedar apa yang berlaku.
Perkara paling dahsyat ialah…
Saya tak boleh cakap apa-apa.
Saya tak boleh panik.
Saya berada di negara lain.
Saya terpaksa melaluinya.
Saya cuma fikir, "Pergi naik bas cepat.
Awak okey."
Manuel ada di pintu bas
sebab kami semua naik bas untuk kembali ke Salamanca.
Saya pergi naik bas, tapi dia langsung tak pandang saya.
Macam saya tak…
Saya rasa saya halimunan, dan saya tak kisah rasa begitu.
Tapi saya tak menangis. Saya tak…
Saya tak buat apa-apa. Tiada reaksi.
Saya terus menyisihkan diri.
Saya tak boleh fikir apa-apa.
TUJUH BULAN KEMUDIAN
Saya kembali ke Amerika pada bulan Mei 2014.
Saya ingat saya menangis di dalam pesawat.
Sebab saya masih tak boleh terima apa yang telah berlaku.
Apabila dia kembali,
dia sudah berubah.
Dia suka menyendiri dan dia bukan macam dulu.
Kami tanya dia, "Kenapa? Awak ada masalah?"
Dia kata, "Saya tak mahu berada di sini.
Saya tak mahu berada di sini. Saya tak…
Saya tak biasa tinggal di Amerika."
Saya pernah cari maklumat.
Ia perkara biasa untuk pelajar di luar negara.
Ia dipanggil kemurungan kemasukan semula.
Jika mereka berubah setelah kembali,
itu perkara biasa.
Itulah alasannya kepada kami.
Saya rasa gementar nak hubungi ibu bapa saya
dan beritahu mereka sebab ada banyak…
Ada banyak…
Banyak perkara yang mereka tak patut tahu, seperti…
Saya anak sulung. Saya anak perempuan.
Saya tak kenal sesiapa yang pernah mengalami semua ini.
Saya tak mahu mereka rasa kecewa dengan diri mereka
sebab biarkan ia berlaku.
Dia pulang ke rumah selama sebulan.
Kemudian dia mula belajar di universiti,
kira-kira tujuh jam dari rumah kami.
Gabrielle langsung tak bersemangat. Dia tak nampak teruja.
Saya betul-betul murung.
Saya tak pernah alami kemurungan seteruk itu.
Dan…
Semua perkara dalam hidup saya menjadi semakin sukar.
Semuanya menjadi sangat sukar.
Saya mula terfikir nak bunuh diri
dan asyik terfikir tentang cara nak bunuh diri.
Saya sedar saya perlu beritahu ibu bapa saya.
Saya perlu beritahu mereka apa yang sedang berlaku.
Saya di luar. Hari itu hari Sabtu.
Hari itu sangat indah. Gabby telefon.
Dia kata, "Saya nak balik."
Saya kata, "Kenapa awak nak balik? Ada masalah?"
Saya kata, "Saya dirogol.
Saya dirogol di Sepanyol, dan saya nak balik rumah."
Dan…
Saya pun tak ingat apa yang berlaku.
Saya tak kata, "Apa yang berlaku?" Saya kata, "Baliklah."
Dua setengah tahun saya rahsiakannya.
Mereka ingat saya murung.
Kami langsung tak tahu.
Bagaimana saya boleh tak tahu? Tapi saya tak tahu.
Malah ibu mertua saya, abuela,
pernah cakap, "Awak rasa ada sesuatu berlaku?
Mesti sesuatu berlaku di Sepanyol."
Saya kata, "Tiada apa-apa berlaku. Ini normal."
Apabila saya fikir semula, rupanya dia dah boleh agak.
Dia sedar yang Gabrielle dah berubah.
Ibu bapa saya buka pintu dan mereka…
Mereka terus peluk saya dan kami cuba fikir langkah seterusnya.
Saya betul-betul terdesak.
Itu yang saya perlukan.
Saya perlukan keluarga saya.
Saya terpaksa terima hakikat yang saya…
Telah memendam semua…
Saya paksa diri saya berterus terang
dan berhenti memikul beban itu.
Ya.
Saya tanya, "Awak kenal dia?" Gabby kata, "Dia pemandu pelancong.
Dia pemilik syarikat pelancongan itu."
Saya rasa itulah perasaannya.
Dia tak mahu sebut kuat-kuat
atau ceritakan butirannya.
Dia cuma nak rasa selamat di rumahnya dan bersama kami.
Mereka tanya, "Awak nak laporkan?" Saya kata, "Tak nak.
Saya tak nak laporkan kepada polis. Saya tak mahu buat semua itu."
Saya hanya nak pulih dan sembuhkan diri.
Ya, ia sukar. Ia sangat sukar.
Itu masa yang sangat sukar.
DUA TAHUN KEMUDIAN
25 JANUARI 2018
Saya seorang artis dan pereka grafik.
Pada tahun 2018, saya pelajar tahun akhir kolej
di Universiti Florida di Tallahassee, Florida.
Waktu paling teruk dalam hidup saya ialah di Universiti Florida.
Saya ingat saya keluar dan menangis.
Saya sedang usahakan sebuah projek.
Ia sebuah pameran tentang pengalaman manusia.
Pengalaman terbaik dan terburuk mereka.
Tujuan pameran itu ialah menunjukkan
yang kita dibentuk oleh pengalaman terbaik dan terburuk.
Saya rasa dunia saya terhenti.
Saya betul-betul hilang arah.
Saya guna Facebook, Instagram dan laman media sosial lain
untuk cari orang dan buat temu bual serta rakam kata-kata mereka.
SAYA NAK JALANKAN TEMU BUAL UNTUK MENYELAMI MEMORI KAMU.
Gabrielle salah seorang yang membalasnya
dan dia hantar rakaman audio tentang hari terbaik dan terburuknya.
25 JANUARI 2018
INI DIA.
Apabila saya dengar hari paling teruk dia, saya…
Saya rasa macam saya pernah dengar.
Ini Gabrielle. Saya akan jawab soalan awak.
Saat paling teruk bagi saya?
Mungkin semasa saya dirogol.
Saya berada di Maghribi seorang diri.
Bukan seorang diri. Dengan dua kawan.
Dan…
Kami pergi bercuti.
Seorang pemandu pelancong beri saya dadah sebelum merogol saya.
Itu pengalaman yang sangat sukar untuk gadis 19 tahun.
Ya, dan selepas hari itu,
semuanya
telah berubah.
Saya bukan lagi seorang budak.
Dia tak sebut nama syarikat. Dia tak sebut nama Manu.
Tapi saya dapat rasakan sesuatu.
Sebab itulah saya terus menghubungi dia.
TERIMA KASIH SUDI BERKONGSI CERITA!
SAYA SANGAT HARGAINYA.
SAYA BERSIMPATI DENGAN AWAK.
Dia hantar mesej dan kata, "Hei, terima kasih sebab kongsi.
Saya hargai perkongsian awak.
Saya juga turut bersimpati."
Saya tanya jika syarikat percutian itu
bernama Discover Excursions.
Dia kata, "Ya".
Dia tanya jika orang yang saya maksudkan ialah Manu.
Saya jawab, "Ya."
Saya pun mula panik dan hilang akal.
Saya teringat seorang kawan saya pernah melalui pengalaman begitu.
Saya pergi ke Sepanyol untuk belajar pada tahun 2017.
Kakak saya yang cadangkan
Discover Excursions kepada kami.
Kami nak pergi ke Maghribi.
TEMPAH SEKARANG!
Saya betul-betul nak percaya
yang mereka nak jaga kami dengan baik semasa kami bercuti dengan mereka.
Ya Tuhan!
Apa?
Saya ingat…
Pada satu malam semasa percutian itu,
mereka akan buat parti besar-besaran.
Pada malam itulah dia…
Dia rogol seorang gadis dalam kumpulan kami.
Saya nampak Manu berkelakuan pelik.
Dia nampak…
taasub dengan Catherine.
Saya rasa dia mengekori Catherine
dan sentiasa berada di sisinya, selalu bercakap dengannya.
Saya tanya Liz, "Boleh beri saya nombor dia?"
YA
MESEJ - TAMBAH KENALAN
Saya pun hubungi gadis itu.
Dia kata, "Ya, Manuel tolak saya ke atas katil
dan cuba rogol saya. Saya betul-betul takut.
Tapi saya dapat tahu sesuatu yang lebih teruk
telah berlaku kepada dua gadis yang pergi bercuti dengannya."
Saya kata, "Boleh beri saya nombor mereka?
Saya nak cari mereka dan berbual dengan mereka."
Dan…
Saya hubungi Hayley dan Carly buat kali pertama.
Mereka beritahu saya yang dia…
Dia kepung mereka berdua dalam bilik.
Di Portugal semasa percutian mereka.
Dia cuba sedaya upaya untuk paksa kami minum tanpa henti.
Dia nak main permainan jujur atau nekad.
Dia suruh kami cium dan menari untuknya.
Dia pegang pergelangan tangan mereka dan enggan melepaskannya.
Dia cuba paksa mereka sentuh dia.
Dia kata, "Awak sentuh saya dan awak cium saya."
Dia kata kami tak boleh keluar
sebab dia belum puaskan nafsunya.
Mereka ketakutan. Mereka sangat takut.
Hayley berjaya menjauhkan dirinya.
Apabila Hayley suruh Manu lepaskan saya,
Manu kata dia tak boleh lepaskan saya
sebab ada orang kena puaskan nafsunya.
Dia lari ke koridor, buka pintu dan kata,
"Jika awak tak keluar, kami akan beritahu semua orang."
Dia terus lepaskan saya.
Keesokan harinya, dia terus hilang.
Pemandu pelancong lain
kata dia ada masalah keluarga.
Apabila saya jumpa tiga wanita itu,
fikiran saya terus berubah.
Dia telefon saya sambil menangis.
"Dia dah rogol ramai gadis lain!"
Saya kata, "Apa maksud awak?"
Saya dalam kereta bercakap dengan ibu saya
dan sedang fikir tindakan saya yang seterusnya.
Saya balik dan mula muat naik di Facebook pada hari itu.
HAI! SAYA HARAP KAMU SIHAT.
"Perogol saya masih merogol orang.
Jika sesiapa nak ke Sepanyol, tolong beritahu mereka
yang Manuel Blanco Vela dari Discover Excursions ialah perogol.
Tolong kongsikannya.
Saya juga."
Saya pun mula menulis tanpa henti.
Saya bertindak dengan lebih dahsyat
dan mula menulis mesej yang sama.
KONGSI
"Hei, lama tak dengar khabar.
Perogol saya masih merogol orang. Boleh kongsi status Facebook saya?"
Ia langsung tak masuk akal.
Saya hantar kepada 200 orang.
Saya hantar mesej itu kepada semua kawan saya di Facebook.
Ayah saya ada kenalan di Miami
yang mengenali Konsul Besar di Kedutaan Sepanyol.
Saya pun pergi jumpa dia dan cakap saya dah jumpa ramai mangsa.
Saya masih ingat Konsul Besar sangat baik.
Dia nak tolong saya, tapi teragak-agak.
Dia kata, "Awak tak boleh laporkan kepada media.
Awak tak boleh beritahu sesiapa."
Kenapa dia halang kami laporkan kepada media?
Sebab ia akan memburukkan negaranya.
Sebaik saja dia kata "tidak", saya pun buat sebaliknya.
Semasa kami di bilik hijau, saya mula rasa gementar.
Saya rasa macam nak pengsan.
- Satu minit! - Ya. Sekejap.
Baiklah, mari kita beraksi.
Saya ingat saya berdiri di belakang pentas.
Dan saya mula menangis.
- Kamera tiga… - Empat, tiga, dua, satu.
Siaran dah bermula.
Saya terus menangis. Dia datang kepada saya, dan dia kata,
"Ini tindakan terpuji.
Ini akan membantu awak, dan dia akan ditangkap."
Saya fikir,
"Megyn Kelly cakap begitu, jadi saya kena percaya.
Saya perlu lakukannya."
Dia naik ke atas pentas, dan saya pun keluar.
Saya ingat saya pandang dia.
Dia tanya saya soalan,
dan saya tak ingat apa-apa lagi.
Tapi kata orang, ia berjalan lancar.
Saya dan suami di bilik hijau semasa penggambaran,
dan kami bangga melihatnya.
Saya rasa semasa itu kami sedar ini akan dipandang serius.
Saya tahu…
Saya akan melalui pengalaman baru.
Saya tak tahu apa…
Saya…
Saya tak sangka semua ini akan berlaku.
Selepas rancangan itu disiarkan, ramai orang mula menghubungi saya.
Telefon saya berbunyi tanpa henti.
Semasa temu bual itu,
mereka tunjuk gambar lelaki yang saya kenal sebagai Manu White.
Saya mula menjerit, "Itu dia!"
Semasa itu saya fikir, "Wah, biar betul?"
Namanya tak disebut, tapi saya tahu itu Manu.
Semua persoalan terjawab setelah mendengar cerita Gabrielle.
Saya langsung tak sangka Manu orangnya.
Semua persoalan saya dah terungkai.
Tapi…
Saya juga rasa sangat marah.
Apabila saya dengar cerita Gabrielle, baru saya sedar
dia seorang perogol bersiri
yang pernah merogol ramai wanita.
Ketika itulah saya sedar apa yang berlaku kepada saya
telah berlaku kepada ramai wanita bertahun-tahun kemudian.
Dan mungkin sebelum itu.
Saya beritahu ibu bapa saya, "Ada gadis dari Rhode Island.
Ada gadis di Virginia.
Ada dua gadis dari Florida. Tiga gadis.
Ada di New York."
Apabila saya jumpa mereka semua, ibu bapa saya pun terkejut.
SEVILLE SEPANYOL
Ini bahagian cerita yang saya…
Saya pernah hantar mesej kepada Gabrielle.
Pada satu hari…
Saya rasa pada awal bulan April.
Saya datang ke pejabat, tapi Manu tiada di sana.
Tugas saya ialah memeriksa…
Ada kumpulan Facebook untuk program belajar di luar negara.
Saya perlu periksa akaun semua orang
dan hantar mesej daripada akaun Discover Excursions
untuk kata, "Datanglah ke Maghribi. Ini kod diskaun."
Saya nampak dia mundar-mandir sambil berbual di telefon.
Kemudian dia masuk, dan dia pegang saya macam biasa.
"Aubrey, jom makan tengah hari.
Saya nak ceritakan apa yang berlaku."
Saya kata, "Okey."
Kami pun pergi makan.
Dia duduk dan pesan makanan. Macam biasa.
Dia selalu pesan makanan untuk kami.
Dia keluar dan mundar-mandir sambil berbual di telefon.
Dia nampak cemas.
Akhirnya dia masuk dan duduk. Dia tak jamah apa-apa.
Dia cuba jelaskan kepada saya,
"Ada beberapa orang gadis
yang cuba merosakkan reputasi saya dan menyakiti saya,
untuk dapatkan duit saya.
Saya tak tahu sebab mereka sanggup menipu.
Situasi ini sangat teruk. Kasihan keluarga saya.
Reputasi saya akan rosak.
Ibu saya tentu akan rasa sedih."
Saya kata, "Aduhai, kasihan awak."
Dia cuba putar belitkannya.
Dia cuba dapatkan simpati saya.
Dan…
Saya kembali ke pejabat dan dia pun balik.
Ia disiarkan di The Today Show. Saya pun tonton rancangan itu.
Baru saya sedar betapa teruknya keadaan.
Saya terus pergi.
Kemudian keesokan harinya, pejabat tiba-tiba ditutup.
Kami sedang mengikuti kes ini, yang tular sejak beberapa minggu lalu.
Polis sedang menyiasat sama ada pemilik syarikat pelancongan dari Seville
telah merogol berdozen klien, terutamanya dari Amerika Syarikat.
Seorang pelajar Florida memfailkan aduan,
dan ini menyebabkan ramai mangsa tampil ke depan.
Kami datang ke ibu pejabat agensi ini,
tapi seperti yang dilihat, ia ditutup.
Kami cuba bercakap dengan pengarah agensi,
tapi dia tidak membalas sebarang mesej daripada pihak media.
Saya hubungi agensi Discover Excursions. Tapi tiada siapa jawab telefon.
Saya pergi ke sana sebab ia dekat dengan bilik berita.
Dah tutup. Tiada siapa di dalam.
Saya dapat nombor Manuel Blanco.
Saya telefon dia.
Dia jawab telefon.
Saya kata saya wakil Diario de Sevilla,
dan nak bercakap dengannya. Dia letak.
Saya hantar mesej WhatsApp pula.
Dia hantar jawapan ringkas.
"Kami hanya boleh katakan yang semua itu fitnah dan penipuan.
Mereka tiada saman atau bukti.
Semuanya tular tanpa sebarang bukti.
Peguam syarikat di Amerika Syarikat dan di Sepanyol sudah dimaklumkan."
Itu saja mesejnya,
yang saya sertakan dalam laporan berita saya.
Saya ingat ramai orang hantar mesej.
Saya juga ingat ada orang hantar
tangkapan skrin Google yang agensinya sudah ditutup, dan…
Itu sangat hebat.
Ia hebat. Ia menakjubkan. Rasanya seperti…
Baguslah, dia tidak boleh lakukannya lagi.
Awak, kawan-kawan awak dan penyokong awak boleh pergi mampus.
Pergi mampuslah.
SHANNON M SAYA JUGA MANGSANYA
M. S. SAYA JUGA DIROGOL OLEH MANUEL
Saya rasa kebanyakan mesej diterima pada minggu itu.
Ia mula masuk perlahan-lahan.
Sebab ada juga gadis yang cakap,
"Kawan saya dirogol olehnya, tapi dia takut nak hubungi awak.
HAILEY M. AWAK TAK SENDIRIAN
"Saya dirogol olehnya, tapi…
Saya tak nak beritahu keluarga saya. Saya rasa buntu."
Ramai orang datang jumpa saya dan cuba…
Mereka akan ceritakan semuanya.
Saya rasa pada waktu itu,
saya masih belum sedar apa yang sedang berlaku.
Saya ingat saya dapat mesej di Facebook.
CAREY BAJOREK 20 SAAT LALU
Dia kata,
"Manuel Blanco Vela bunuh anak saya."
CAREY BAJOREK 1 MINIT LALU
MANUEL BLANCO VELA BUNUH ANAK SAYA.
Terjemahan sari kata oleh AMG SAYA.